Na temelju Javnog poziva za prijavu štete nastale uslijed olujnog i orkanskog vjetra KLASA:320 01/19-01/01; URBROJ: 2125/06-04/01-19-1 te članka 46. Statuta Grada Novalje („Županijski glasnik“ Ličko-senjske županije br. 12/09,7/13, 10/13, 18/13, 5/14 – pročišćeni tekst, 16/16 i 4/18) gradonačelnik Grada Novalje donosi

**ODLUKU**o naknadi štete poljoprivrednim gospodarstvima koji su pretrpjeli štetu uslijed olujnog i orkanskog vjetra dana 13. i 14. svibnja 2019. godine

Članak 1.

Radi pomoći poljoprivrednim gospodarstvima koja su pretrpjela štetu uslijed olujnog i orkanskog vjetra dana 13. i 14. svibnja 2019. godine, odobrava se isplata naknade štete u iznosu od 1,50 kn po čokotu vinove loze i 2,00 kn po sadnici/kilogramu povrtnih kultura. Naknade će se isplaćivati iz sredstava proračuna za 2019. godinu sa stavke Potpore za poljoprivredu, obrt, malo i srednje poduzetništvo.

Članak 2.

Nastala šteta nadoknadit će se poljoprivrednim gospodarstvima koja su u predviđenom roku (do 29. svibnja 2019. g.) temeljem Javnog poziva za **prijavu štete nastale uslijed olujnog i orkanskog vjetra prijavili štetu na poljoprivrednim kulturama i koja su upisana u upisnik poljoprivrednih gospodarstava odnosno registrirani za poljoprivrednu proizvodnju.**

Članak 3.

Sva poljoprivredna gospodarstva koja su prijavila štetu u predviđenom roku, zahtjeve za naknadu štete mogu dostaviti osobno u Pisarnicu Grada Novalje ili poštanskim putem na adresu:

**Grad Novalja**

**Upravni odjel za poslove lokalne uprave i samouprave**

**Trg Dr. Franje Tuđmana 1, 53291 Novalja, uz naznaku:**

 „Zahtjev za nadoknadom štete“

Krajnji rok dostave je 31. listopada 2019. g..

Članak 4.

Ova Odluka stupa na snagu danom donošenja.

 Gradonačelnik

 Ante Dabo, dipl. pravnik

KLASA: 320-01/19-01/01

URBROJ:2125/06-01/01-19-37

Novalja, 25. listopada 2019. g.